cyanic-selkie/wikianc huggingface dataset:
Στάδιο Χιγάντε ντε Αρρογίτο
Το στάδιο εγκαινιάστηκε αρχικά το 1929 και αναδιαμορφώθηκε σε τρεις φάσεις, η πρώτη το 1957, η δεύτερη το 1963 και η τρίτη το 1968.
Φιλοξένησε το Παγκόσμιο Κύπελλο το 1978. Και η εθνική ομάδα ποδοσφαίρου της Αργεντινής έπαιξε εδώ. Ο τοπικός ήρωας Μάριο Κέμπεσ απόλαυσε την υποστήριξη των θαυμαστών και έγινε ο πρώτος σκόρερ του πρωταθλήματος.
Μπομπ Σφουγγαράκης: Έξω απ'τα Νερά του
Ο Μπομπ Σφουγγαράκης: Έξω απ'τα Νερά του (αγγλικά: The SpongeBob Movie: Sponge Out of Water) είναι Αμερικανική κωμική ταινία παραγωγής 2015 βασισμένη στην ομώνυμη σειρά.
Εξωτερικοί σύνδεσμοι
Κατηγορία:Ταινίες του 2015 Κατηγορία:Αμερικανικές ταινίες Κατηγορία:Αμερικανικές ταινίες κινουμένων σχεδίων Κατηγορία:Αγγλόφωνες ταινίες Κατηγορία:Ταινίες παραγωγής Paramount Animation Κατηγορία:Ταινίες παραγωγής Nickelodeon Movies Κατηγορία:Ταινίες παραγωγής Paramount Pictures Κατηγορία:Ταινίες κινουμένων σχεδίων της Paramount Pictures Κατηγορία:Ταινίες κινουμένων σχεδίων του Nickelodeon Κατηγορία:Ταινίες Μπομπ Σφουγγαράκης Κατηγορία:3D ταινίες κινουμένων σχεδίων Κατηγορία:Ταινίες σε σενάριο Τζόναθαν Έιμπελ και Γκλεν Μπέργκερ Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες κινουμένων σχεδίων του 2015
Ευμετάζωα
Τα Ευμετάζωα (Eumetazoa, ελληνικά: εὖ + μετά + ζῷον) είναι κλάδος που αποτελείται από όλες τις μείζονες ομάδες ζώων εκτός από τους σπόγγους, τα πλακόζωα και μερικά ακόμα αφανή ή εξαφανισμένα ζώα όπως το Dickinsonia. Τα χαρακτηριστικά των ευμετάζωων περιλαμβάνουν πραγματικούς ιστούς οργανωμένους σε βλαστικές στιβάδες, και έμβρυο το οποίο διέρχεται από στάδιο γαστρίδιου. Ο κλάδος συνήθως ορίζεται ώστε να περιλαμβάνει τουλάχιστον τα Κτενοφόρα, τα Κνιδόζωα και τα Αμφίπλευρα. Για το αν περιλαμβάνονται τα μεσόζωα και τα πλακόζωα υπάρχουν διαφωνίες.
Ταξινομία
Την τελευταία δεκαετία, εξελίξεις στην αναπτυξιακή βιολογία και την μοριακή φυλογενετική δημιούργησαν νέες ιδέες σχετικά με τις σχέσεις των αμφίπλευρων με αποτέλεσμα την ριζική αλλαγή νοοτροπίας.
Η τρέχουσα ευρέως αποδεκτή υπόθεση, η οποία βασίζεται σε μοριακά δεδομένα (κυρίως αλληλουχίες 18S rRNA) χωρίζει τα αμφίπλευρα στις παρακάτω τέσσερεις υπερσυνομοταξίες: δευτεροστόμια, εκδυσόζωα, λοφοτροχόζωα, και πλατύζωα (κάποιες φορές περιλαμβάνονται στα λοφοτροχόζωα). Οι τελευταίες τρεις ομάδες είναι μαζί γνωστές ως πρωτοστόμια.
Πολλοί σκεπτικιστές ωστόσο δίνουν έμφαση στις παγίδες και τις ασυνέπειες που σχετίζονται με τα νέα δεδομένα. Ο Κλάους Νίλσεν (Claus Nielsen), καθηγητής εξελικτικής εμβρυολογίας ασπόνδυλων στο Ζωολογικό Μουσείο του Πανεπιστημίου της Κοπεγχάγης είναι υπέρμαχος μίας εκ των κυρίαρχων εναλλακτικών αντιλήψεων με βάση τα μορφολογικά δεδομένα. Στο βιβλίο του (2001) Animal Evolution: Interrelationships of the Living Phyla (Η Εξέλιξη των Ζώων: Αλληλοσυσχέτιση των Ζώντων Συνομοταξιών), διατηρεί την παραδοσιακή διαίρεση σε πρωτοστόμια και δευτεροστόμια.
Εξελικτική καταγωγή
Έχει προταθεί ότι ένας τύπος μοριακού ρολογιού καθώς και μία προσέγγιση στην ερμηνεία του αρχείου απολιθωμάτων τοποθετούν την εξελικτική καταγωγή των ευμετάζωων στην Εδιακάρια. Τα πρωιμότερα ωστόσο ευμετάζωα ενδέχεται να μην είχαν καθαρές επιδράσεις στο αρχείο απολιθωμάτων, ενώ άλλες ερμηνείες μοριακών ρολογιών υποδεικνύουν την πιθανότητα νωρίτερης προέλευσης. Οι ερευνητές που ανακάλυψαν το γένος Vernanimalcula το περιγράφουν ως το απολίθωμα ενός αμφίπλευρου τριπλοβλαστικού ζώου που εμφανίστηκε στο τέλος της Μαρίνοϊας παγετώδους περιόδου, πριν την Εδιακάρια περίοδο, υποδεικνύοντας ακόμα ενωρίτερη εμφάνιση των ευμετάζωων.
Παραπομπές
Κατηγορία:Υποβασίλεια (βιολογία)
Manifesto of Nevermore
Τα τραγούδια που περιλαμβάνονται εδώ προέρχονται από τα πρώτα έξι στούντιο άλμπουμ του συγκροτήματος, το ΕΡ "In Memory" και το ζωντανά ηχογραφημένο "The Year of the Voyager".
Τραγούδια
1. Final Product (Dane, Loomis) - 4:22
2. Born (Dane, Loomis) - 5:05
3. Enemies of Reality (Dane, Loomis) - 5:11
4. Tomorrow Turned into Yesterday (Dane, Loomis) - 4:35
5. Believe in Nothing (Dane, Loomis) - 4:22
6. Narcosynthesis (Dane, Loomis) - 5:31
7. Dreaming Neon Black (Dane, Loomis) - 6:26
8. Beyond Within (Dane, Loomis) - 5:12
9. Next in Line (Dane, Loomis) - 5:32
10. The Seven Tongues of God (Dane, Loomis) - 5:59
11. Matricide (Dane, Loomis) - 5:21
12. What Tomorrow Knows (Dane, Loomis) - 5:12
13. The Heart Collector (Live) (Dane, Loomis) - 6:45
Τα μέλη του συγκροτήματος
Τα τραγούδια του "Manifesto of Nevermore" ηχογραφήθηκαν από τους εξής μουσικούς:
Πηγές
Κατηγορία:Δισκογραφία των Nevermore Κατηγορία:Άλμπουμ του 2009
Φάλμουθ, Τζαμάικα
Η Φάλμουθ (αγγλικά: Falmouth) είναι κωμόπολη της Τζαμάικα. Είναι η πρωτεύουσα της Ενορίας της Τρελόνι. Έχει πληθυσμό 7.400 κατοίκων (2001).
Γεωγραφία
Η Φάλμουθ βρίσκεται νοτιοδυτικά της Τζαμάικα και βόρεια της Τρελόνι. Βρίσκεται βορειοανατολικά της Φλόρενς Χωλ, ανατολικά της Σωλτ Μαρς, δυτικά της Κόρραλ Σπρινγκ και δυτικά του κόλπου του Γουάιτ Μπέυ. Βρίσκεται περίπου 30 χιλιόμετρα βορειοανατολικά της Μοντέγκο Μπέυ.
Δημογραφία
Η Φάλμουθ έχει σύμφωνα με την απογραφή του 2001 7.400 κατοίκους.
Ιστορία
Η Φάλμουθ βρέθηκε από τον Τόμας Ράιντ το 1769.
Εξωτερικοί σύνδεσμοι
Φαλμουθ
Όμηρος Πέλλας
Ο Όμηρος Πέλλας (λογοτεχνικό ψευδώνυμο του Οδυσσέα Γιαννόπουλου) (1921-1962) ήταν Έλληνας πεζογράφος και δοκιμιογράφος.
Βιογραφία
Γεννήθηκε το 1921 (18.1.1921) στο χωριό Καημένη Γυναίκα (σημερινός Πρόδρομος, του πρώην Δήμου Αυλώνος, σήμερα του Δήμου Τριφυλίας) του νομού Μεσσηνίας. Οι γονείς του ήταν αγρότες. Αποφοίτησε από το Γυμνάσιο Κυπαρισσίας και σπούδασε στην Παιδαγωγική Ακαδημία Θεσσαλονίκης, απ’ όπου αποφοίτησε το καλοκαίρι του 1940.
Τοποθετήθηκε ως δάσκαλος στο χωριό Σωτήρα της Έδεσσας και εκεί τον βρήκε ο Πόλεμος και η Κατοχή. Συνελήφθη δύο φορές από τους Γερμανούς για την αντιστασιακή του δράση και την δεύτερη το 1944 στον έστειλαν όμηρο σε στρατόπεδο συγκέντρωσης της Γερμανίας.
Επέστρεψε στην Ελλάδα μετά το τέλος του Β΄ Παγκοσμίου Πολέμου και εγκαταστάθηκε στην Αθήνα, όπου έκανε διάφορες δουλειές για να επιζήσει. Εξορίστηκε στην Ικαρία και όταν ήλθε ο καιρός να επιστρατευτεί στάλθηκε στη Μακρόνησο από όπου απολύθηκε με τα μέτρα ειρήνευσης.
Αργότερα τοποθετήθηκε ως δάσκαλος στο χωριό Σεβαστιανά του νομού Πέλλας και στη συνέχεια στα χωριά Πετριά και Μαυροβούνι του ίδιου νομού. Την εποχή αυτή ολοκλήρωσε το χρονικό της ομηρίας του, το μνημειώδες έργο «STALAG VI C», βασισμένο στο ημερολόγιο που είχε κατορθώσει να κρατήσει κατά τη διάρκεια της παραμονής του στο στρατόπεδο συγκέντρωσης. Βασίστηκε στο ημερολόγιο όσο το θυμόταν, διότι το ημερολόγιο αυτό δεν υπήρχε πλέον. Μετά την επιστροφή του στην Ελλάδα, λόγω των πολιτικών διώξεων σε βάρος του, το είχε εμπιστευτεί σε φιλικό πρόσωπο, το οποίο σε κάποια στιγμή φόβου ότι αυτό θα ανακαλυπτόταν, το κατέστρεψε.Το "STALAG VI C" γράφτηκε το καλοκαίρι του 1960 στο Μέτσοβο.
Συνεργάστηκε με διάφορα έντυπα («Επιθεώρηση Τέχνης» κ.ά.). Ασχολήθηκε ερασιτεχνικά με την ζωγραφική και τη γλυπτική. Έγραψε επίσης διηγήματα, ομιλίες, καθώς και μελέτες για θέματα αγωγής των παιδιών, όπως «Το βιβλίο και το παιδί», «Το παιδί και το παιχνίδι», «το πρόβλημα της αγωγής των νέων». Έγραψε ακόμη μελέτες για την τέχνη: «Εμείς το κοινό και οι καλλιτέχνες του καιρού μας», «Στοχασμός πάνω στην αφηρημένη τέχνη», που δημοσιεύτηκαν στο εικαστικό περιοδικό «Ζυγός». Έγραψε επίσης τα διηγήματα:  «Άννα», «Καρφίτσες», «Σταυρούλα» (Κέδρος, 1978), «Ανδρέας» (Στιγμή, 1986), «Γέρο Λιας», «Σταυρής», με το οποίο πήρε μέρος στο διαγωνισμό αντιστασιακού διηγήματος του περιοδικού «Επιθεώρηση Τέχνης».Τα διηγήματα αυτά είναι γραμμένα από το χειμώνα του 1959 μέχρι το φθινόπωρο του 1962 στη Σκύδρα, στη Θάσο και στο Μέτσοβο.
Πέθανε στα τέλη του 1962 (23.12.1962) στη Σκύδρα.
Πηγές
Αλέξανδρος Αργυρίου, "Όμηρος Πέλλας". Κώστας Βούλγαρης, "Στάλαγκ VI C. Το 'Κιβώτιο' ήταν γεμάτο". Μάρκος Μέσκος, "Ο Δυσσέας Γιαννόπουλος από την Καημένη Γυναίκα Τριφυλίας".
Κατηγορία:Νεοέλληνες λογοτέχνες Κατηγορία:Έλληνες δοκιμιογράφοι Κατηγορία:Έλληνες διηγηματογράφοι
Ελαία Αρκαδίας
Η Ελαία είναι οικισμός της κοινότητας Χώρας, της δημοτικής ενότητας Τροπαίων του δήμου Γορτυνίας. Έχει υψόμετρο 200 μ. Απέχει από την Τρίπολη 110 χλμ. Βρίσκεται ανάμεσα στους ποταμούς Ερύμανθο και Λάδωνα και τα χωριά Νεοχωρίου και Χώρας κοντά στα σύνορα με τον νομό Ηλείας. Οι μόνιμοι κάτοικοι στην απογραφή του 2011 είναι 38.
Επισκόπιση
Οι κάτοικοι του χωριού ασχολούνται κυρίως με την γεωργία και την κτηνοτροφία. Το χωριό βρίσκεται σε μία πανέμορφη τοποθεσία παραποτάμια του ποταμού Ερύμανθου. Η ονομασία του οικισμού πρώτα ήταν Σαϊντάγγα.Ο Οικισμός Σαϊνταγγα μετονομάζεται σε Ελαία το 1962.
Παραπομπές
Κατηγορία:Χωριά του νομού Αρκαδίας Κατηγορία:Δήμος Γορτυνίας
Τρελόνι (Τζαμάικα)
Η Ενορία της Τρελόνι (αγγλικά: Trelawny Parish; Τζαμαϊκή κρεολή: Chrilaani Parish) είναι μια από τις δεκατέσσερις ενορίες της Τζαμάικα. Έχει έκταση 874,6 τ.χλμ. και πληθυσμό 73.066 κατοίκων (2001). Πρωτεύουσα είναι η Φάλμουθ.
Γεωγραφία
Η Τρελόνι βρίσκεται νοτιοδυτικά της Τζαμάικα. Στα νότια βρέχεται από την Καραϊβική Θάλασσα. Συνορεύει στα δυτικά με τον Άγιο Ιάκωβο, στα νοτιοδυτικά με την Αγία Ελίζαμπεθ, στα νοτιοανατολικά με την Μάντσεστερ και στα ανατολικά με την Αγία Άννα. Έχει έκταση 874,6 τ.χλμ.. Είναι η πέμτη μεγαλύτερη ενορία της Τζαμάικα μετά την Αγία Άννα, την Αγία Ελίζαμπεθ, την Κλαρεντόν και την Αγία Κατερίνα.
Πανίδα
Η Τρελόνι έχει πολλά ζώα όπως κίτρινα φίδια, πεταλούδες και άνω των 47 είδη πουλιών.
Ποτάμια
Το κυριότερο ποτάμι της Τρελόνι είναι το Μάρθα Μπραι. Άλλα ποτάμια είναι ο Ρίο Μπουένο, ο Κέιν και ο Κουασί.
Κόλποι
Η Τρελόνι είναι πλούσια σε κόλπους. Ο κυριότερος είναι ο Γουάιτ Μπέυ.
Σπηλιές
Η Τρελόνι συμπεριλαμβάνει 48 σπηλιές. Οι κυριότερες είναι η Γουίντσορ και η Καράμπι.
Οικονομία
Η κύρια οικονομική δραστηριότητα είναι η γεωπονία. Στην οικονομία της Τρελόνι παίζει σημαντικό ρόλο και ο τουρισμός και οι βιομηχανίες. Στην Τρελόνι καλλιεργούνται κυρίως ρούμι και ζάχαρη. Άλλα προϊόντα είναι οι μπανάνες, τα γιαμ, οι φράουλες, τα λαχανικά, το πιμέντο, ο καφές, η πιπερόριζα και η ινδική καρύδα.
Τουρισμός
Η οικονομία της Τρελόνι βασίζεται κατά ένα μέρος στον τουριοσμό της. Η Τρελόνι έχει πολλά ξενοδοχεία, όπως το Γκραντ Λίντο Μπράκο, το Σίλβερ Σαντς και το Μπρίζις Τρελόνι.
Ιστορία
Η πρώτη πρωτεύουσα της Τρελόνι ήταν η Μάρθα Μπραι, ώσπου έγινε η Φάλμουθ.
Προέλευση του ονόματος
Η Τρελόνι ονομάστηκε από τον Γουίλλιαμ Τρελόνι, τον τότε κυβερνήτη της Τζαμάικα.
Εξωτερικοί σύνδεσμοι
τρελονι
Στάδιο Κορρεχιδόρα
Το Στάδιο Κορρεχιδόρα (ισπανικά: Estadio Corregidora) είναι ένα στάδιο στο Κερέταρο, Μεξικό. Πήρε το όνομά του από την ηρωίδα του μεξικάνικο πόλεμο της ανεξαρτησίας Χοσέφα Ορτίς ντε Ντομίνγκες (Josefa Ortiz de Domínguez), "Η Συν-σύνεδρος" ("La Corregidora"), έχει χωρητικότητα 34.130 και βρίσκεται στις παρυφές της πόλης του Κερέταρο. Αυτός ο τόπος συναντήσεως χρησιμοποιείται συνήθως για τα ποδοσφαιρικά παιχνίδια. Είναι η έδρα της ομάδας Κερέταρο ΦΚ και φιλοξένησε το Παγκόσμιο Κύπελλο το 1986.
Χτίστηκε το 1985 με μια γερμανική και μεξικάνικη συνεργασία, θεωρείται ένα από τα ομορφότερα στάδια στο Μεξικό. Το σχέδιό του επιτρέπει την ασφαλή έξοδο από όλους τους θεατές, ακόμη και αν είναι πλήρες σε λιγότερο από επτά λεπτά.
Εξωτερικοί σύνδεσμοι
Κατηγορία:Στάδια ποδοσφαίρου στο Μεξικό
Α΄ κατηγορία ποδοσφαίρου ανδρών Κύπρου 1957-58
Η Α΄ κατηγορία ποδοσφαίρου ανδρών Κύπρου 1957-58 ήταν η 21η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η Ανόρθωση για 3η φορά στην ιστορία της.
Σύστημα διεξαγωγής
Στο πρωτάθλημα της Α΄ κατηγορίας 1957-58 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν υποβιβάστηκε καμία ομάδα στη Β΄ κατηγορία.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1956-57, στο πρωτάθλημα της περιόδου 1957-58 συμμετείχε ο πρωταθλητής της Β΄ κατηγορίας 1956-57 Απόλλων Λεμεσού.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Αναλογία τερμάτων (Η αναλογία τερμάτων προέκυπτε από το γινόμενο γκολ κατά x 100 διαιρεμένου με τον αριθμό των γκολ υπέρ. Η ομάδα με το μικρότερο αποτέλεσμα είχε την καλύτερη αναλογία τερμάτων οπόταν καταλάμβανε υψηλότερη θέση στη βαθμολογία).
Δείτε επίσης
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1957-1958
Στοματική υγιεινή
Η στοματική υγιεινή είναι η πρακτική με την οποία διατηρείται το στόμα καθαρό και απαλλαγμένο από ασθένειες και προβλήματα (πχ κακή αναπνοή) μέσω του τακτικού βουρτσίσματος των δοντιών (οδοντική υγιεινή) και του καθαρισμού μεταξύ των δοντιών. Είναι σημαντικό η στοματική υγιεινή να πραγματοποιείται σε τακτική βάση για να προλαμβάνονται οι οδοντικές ασθένειες και η κακή αναπνοή. Οι συνηθισμένοι τύποι οδοντικών νοσημάτων είναι η τερηδόνα και οι ασθένειες των ούλων, συμπεριλαμβανομένων της ουλίτιδας και της περιοδοντίτιδας.
Οι οδηγίες υγιεινής για τους ενήλικες προτείνουν αυτοί οι τελευταίοι να βουρτσίζουν τα δόντια τους τουλάχιστον δυο φορές την ημέρα με μια φθοριωμένη οδοντόκρεμα : μια φορά το βράδυ και τουλάχιστον άλλη μια φορά μέσα στην ημέρα. Ο καθαρισμός μεταξύ των δοντιών ονομάζεται μεσοδόντιος καθαρισμός και είναι εξίσου σημαντικός με το βούρτσισμα των δοντιών. Ο μεσοδόντιος καθαρισμός υφίσταται επειδή μια οδοντόβουρτσα δεν μπορεί να φτάσει μεταξύ των δοντιών και συνεπώς αφαιρεί περίπου το 50% της πλάκας από την επιφάνεια των δοντιών. Υπάρχουν πολλά εργαλεία για τον καθαρισμό μεταξύ των δοντιών όπως το νήμα και οι μεσοδόντιες βούρτσες. Εναπόκειται σε κάθε άτομο να επιλέξει ποιο εργαλείο θα χρησιμοποιήσει.
Μερικές φορές τα λευκά ή ίσια δόντια σχετίζονται με την στοματική υγιεινή. Ωστόσο ένα υγιεινό στόμα μπορεί επίσης να έχει λεκιασμένα ή στραβά δόντια. Για την βελτίωση της εμφάνισης των δοντιών, οι άνθρωποι μπορούν να χρησιμοποιούν την ορθοδοντική ή θεραπείες λεύκανσης των δοντιών.
Η σημασία του ρόλου των στοματικών μικροβίων στην οδοντική υγεία αναγνωρίζεται όλο και περισσότερο. Δεδομένα από την μικροβιολογική έρευνα πάνω στην στοματική υγιεινή αποδεικνύουν ότι μια κοινή μικροχλωρίδα μπορεί να μετατραπεί σε παθογόνο χλωρίδα μέσω σύνθετων αλλαγών στο περιβάλλον. Αυτές οι αλλαγές οφείλονται στον ξενιστή και όχι στα βακτήρια. Ενδείξεις στην οδοντική πλάκα δείχνουν σημαντικές μετατοπίσεις προς ένα μικρόβιο που σχετίζεται με διάφορες ασθένειες, με τα καρδιογόνα βακτήρια να κυριάρχησαν κατά την Βιομηχανική Επανάσταση. Τα νεότερα στοματικά μικρόβια διαφέρουν ελάχιστα από τα προηγούμενα ιστορικώς χρονολογημένα μικρόβια. Η τερηδόνα, για παράδειγμα, αποτελεί μια μεγάλη στοματική ασθένεια που πλήττει το 60-90% των μαθητών στις βιομηχανικές χώρες. Από την άλλη, η περιοδοντίτιδα ήταν σπάνια ασθένεια στην προ-νεολιθική και πρώιμη ανθρωπογενή περίοδο.
Fast & Furious
Η πρώτη ταινία κυκλοφόρησε το 2001, και ξεκίνησε την αρχική τετραλογία ταινιών βασισμένων σε παράνομους αγώνες δρόμου και κορυφώθηκε στο Οι Μαχητές των Δρόμων 4 (2009). Η σειρά έκανε μεταβολή προς ληστείες και κατασκοπεία με το Μαχητές των Δρόμων: Ληστεία στο Ρίο (2011), και ακολουθήθηκε από τέσσερις συνέχειες, με την πιο πρόσφατη, Fast X, να κυκλοφόρησε στις 19 Μάιου του 2023. Οι βασικές ταινίες είναι γνωστές ως The Fast Saga.
Η Universal επέκτασε την σειρά, κυκλοφορώντας μια spin-off ταινία, Fast & Furious: Hobbs & Shaw (2019), και μια σειρά κινουμένων σχεδίων από την Dreamworks Animation, Μαχητές των Δρόμων: Σπιντάτοι Κατάσκοποι (2019–2021).
Η σειρά είναι εισπρακτικά επιτυχημένη. Είναι το μεγαλύτερο franchise της Universal και η έκτη σειρά ταινιών με τις μεγαλύτερες εισπράξεις, έχοντας συνολικά εισπράξει πάνω από $7 δισεκατομμύρια. Η κριτική αποδοχή των πρώτων ταινιών ήταν μικτή, μέχρι την πέμπτη και τις υπόλοιπες, που είχαν πιο θετικές κριτικές.
Εξωτερικοί σύνδεσμοι
Κατηγορία:The Fast and the Furious Κατηγορία:Universal Pictures franchises
Προσωρινή κυβέρνηση της Γαλλικής Δημοκρατίας
Η Προσωρινή κυβέρνηση της Γαλλικής Δημοκρατίας (γαλλικά: gouvernement provisoire de la République française or GPRF) ήταν η προσωρινή κυβέρνηση της Γαλλίας μεταξύ του 1944 και του 1946 που προέκυψε από την απελευθέρωση της Γαλλίας μετά από τις επιχειρήσεις Overlord και Dragoon, και κράτησε μέχρι την εγκαθίδρυση της Τέταρτης Γαλλικής Δημοκρατίας. Η ίδρυσή του σηματοδότησε την επίσημη αποκατάσταση της προσωρινής Γαλλικής Δημοκρατίας εξασφαλίζοντας τη συνέχεια από τη Τρίτη Γαλλική Δημοκρατία.
Διαδέχθηκε τη Γαλλική Επιτροπή Εθνικής Απελευθέρωσης (CFLN), η οποία ήταν η προσωρινή κυβέρνηση της Γαλλίας στα υπερπόντια εδάφη και στα ελέυθερα μητροπολιτικά εδάφη της χώρας (Αλγερία και Κορσική) που είχαν απελευθερωθεί από την Ελεύθερη Γαλλία. Δεδομένου ότι η εν καιρώ πολέμου κυβέρνηση της Γαλλίας την περίοδο 1944-1945, οι κύριοι σκοποί της ήταν να χειριστεί τις συνέπειες της κατοχής της Γαλλίας και να συνεχίσουν τον πόλεμο εναντίον της Γερμανίας ως βασικός σύμμαχος.
Κύρια αποστολή της, πέρα από τον πόλεμο ήταν να προετοιμάσει το έδαφος για μια νέα συνταγματική τάξη που οδήγησε στην Τέταρτη Δημοκρατία. Έκανε, επίσης, αρκετές σημαντικές μεταρρυθμίσεις και πολιτικές αποφάσεις, όπως η χορήγηση στις γυναίκες το δικαίωμα ψήφου, ιδρύοντας την Εθνική Σχολή Διοικήσεως (École nationale d'administration), και θέτοντας τις βάσεις της κοινωνικής ασφάλισης στη Γαλλία.
Εξωτερικοί σύνδεσμοι
Κατηγορία:Ιστορία της Γαλλίας Γαλλικη Δημοκρατια
Ηλίας Καντζιλιέρης
Ο γλύπτης Ηλίας Καντζιλιέρης γεννήθηκε το 1947 στην Αρτεμισία Καλαμάτας (Οικογένεια Καντζιλιέρη) και έζησε στην Καλαμάτα, Αρτεμισία, Αθήνα και Λυγουριό Ναυπλίας. Πέθανε το 2000 Είναι αδερφός του μεγάλου Δημοτικού τραγουδιστή Κώστα Καντζιλιέρη.
Ήταν ενεργό μέλος του Επιμελητηρίου Εικαστικών Τεχνών Ελλάδος και ιδρυτικό μέλος του Συλλόγου Γλυπτών.
Σπούδασε γλυπτική στην Ανώτατη Σχολή Καλών Τεχνών της Αθήνας από το 1967, στο εργαστήριο του Γιάννη Παππά. Αποφοίτησε το 1971 με πτυχίο καλλιτεχνικών σπουδών και έπαινο. Τελειόφοιτος εργάζεται κοντά στον Βασίλη Βασιλειάδη με ανάγλυφα σε σκηνικά στην Επίδαυρο. Συνεχίζει τις σπουδές του με υποτροφία του ΕΟΜΜΕΧ στην στη Ρώμη (1974-75) στο εργαστήριο του.
Από το 1977 δίδαξε στη Σιβιτανίδειο Σχολή ελεύθερο σχέδιο, στο τμήμα διακόσμησης, ενώ παράλληλα εργαζόταν ως ελεύθερος επαγγελματίας.
Εικαστικό έργο
Ο Ηλίας Καντζιλιέρης με ευαισθησία πλάθει όγκους, δουλεύοντας το ξύλο, το μάρμαρο, την τερακότα και τον γύψο. Μας έδωσε έργα κυρίως πορτραίτα και φιγούρες, παραστατικά, με ελευθερία και φρεσκάδα στη γραφή.
Η γλυπτική του είναι μια ανάγκη να ερμηνεύσει το «φως». Καταγράφοντας στο έργο του το φως στη φύση, ορίζει σχήματα και όγκους. Ένα φύλο, ένας καρπός, ένα πρόσωπο παιδιού ή γέροντα, γίνονται αφορμή και άσκηση καθαρμού της αίσθησης των πραγμάτων και του κόσμου γύρω του. Η γλυπτική για τον Ηλία είναι πορεία προς το «Γνώθι σ’ αυτόν». Χαϊδεύοντας τα υλικά του βρίσκεται σε μια σωματική σχέση μαζί τους.
Ο καλλιτέχνης, έχει φιλοτεχνήσει σε ξύλο επιτοίχια ανάγλυφα, κασέλες, τραπέζια, καθώς και μικρά ανάγλυφα (αρνητικά) με την τεχνική του μετάλλιου. Επίσης έχει ασχοληθεί με την εφαρμοσμένη κεραμική. Τα τελευταία χρόνια είχε απομακρυνθεί από την Αθήνα, όπου είχε αναπτύξει επαγγελματική δραστηριότητα. Ζει στο Λυγουριό Ναυπλίας και δεν έχει ασχοληθεί με τη Γλυπτική ως μια προσπάθεια αυτοκαθαρμού της αίσθησης και της ματιάς του. Το διάστημα αυτό έχουν φιλοτεχνηθεί έξι πίνακες ζωγραφικής με γενικό τίτλο «Νυκτερινά τοπία» καθώς και προτομές των Μαρίας Πολυδούρη και Κωνσταντίνο Καψάσκη.
Με το έργο του, ενεργοποιώντας τις αισθήσεις μας, ο καλλιτέχνης μας φέρνει στο παρόν, στην ομορφιά της ζωής του κόσμου γύρω μας, δηλώνοντάς μας, ότι μέσω της Τέχνης βεβαιώνεται η ανθρώπινη ύπαρξη.
Παραπομπές
Κατηγορία:Έλληνες γλύπτες Κατηγορία:Έλληνες καλλιτέχνες
Μπομπ Σφουγγαράκης: Επιχείρηση Διάσωσης
Ο Μπομπ Σφουγγαράκης: Επιχείρηση Διάσωσης (αγγλικά: The SpongeBob Movie: Sponge on the Run) είναι Αμερικανική κωμική ταινία παραγωγής 2021 βασισμένη στην ομώνυμη σειρά.
Εξωτερικοί σύνδεσμοι
Κατηγορία:Ταινίες του 2020 Κατηγορία:Αμερικανικές ταινίες Κατηγορία:Αμερικανικές ταινίες κινουμένων σχεδίων Κατηγορία:Αγγλόφωνες ταινίες Κατηγορία:Ταινίες παραγωγής Paramount Animation Κατηγορία:Ταινίες παραγωγής Paramount Pictures Κατηγορία:Ταινίες παραγωγής Nickelodeon Movies Κατηγορία:Ταινίες κινουμένων σχεδίων της Paramount Pictures Κατηγορία:Ταινίες κινουμένων σχεδίων του Nickelodeon Κατηγορία:Ταινίες Μπομπ Σφουγγαράκης Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες κινουμένων σχεδίων του 2020
Πλύτρα Λακωνίας
Η Πλύτρα ανήκει στη Δημοτική Ενότητα Ασωπού που βρίσκεται στο Δήμο Μονεμβάσιας του νομού Λακωνίας.
Δυνατές δραστηριότητες είναι πεζοπορία, περιπάτους, ποδηλασία (εδώ εδρεύει και η Δανειστική Λέσχη Φίλων Ποδηλάτου "Ποδηλατοπαρέα"), τζόκιγκ, ορειβασία, αγροτουρισμό, ιστιοπλοϊα, ψάρεμα.
Στη παραλία Αρτάνης βρίσκεται το πρώτο σπίτι (ερειπωμένο και μισογκρεμισμένο) που κτίστηκε στην Πλύτρα, από την οικογένεια Βενετσανάκη, πολύ πριν το 1870, κάτι που επιβεβαιώνει άλλωστε και η χαρακτηριστική αρχιτεκτονική του. Αξιοσημείωτο όμως είναι το γεγονός, ότι η προφορική παράδοση θέλει να έχει φιλοξενηθεί εκεί ο Θεόδωρος Κολοκοτρώνης, καθώς στενή φιλία συνέδεε τις δύο οικογένειες.
Ο λιμένας της Πλύτρας εκτός από τα σκάφη και τις ψαρόβαρκες των μονίμων κατοίκων μπορεί να φιλοξενεί και σκάφη αναψυχής. Παλαιότερα ήταν λιμένας προσέγγισης πλοίων της άγονης γραμμής Πειραιά - Γυθείο - Καλαμάτα - Πάτρα - Κέρκυρα. Στην Πλύτρα υφίσταται τελωνειακός υπάλληλος που εκτελεί παράλληλα καθήκοντα υπαλλήλου λιμένος, υπαγόμενος στο Υπολιμεναρχείο Γυθείου.
Απέναντι από την Πλύτρα και πριν από το ακρωτήριο Ξυλί βρίσκεται ο οικισμός Καραβοστάσι με παραδοσιακά πέτρινα οικήματα. Το λιμάνι της Πλύτρας βρίσκεται κατ΄ έναντι του λιμένα Γυθείου, στην ανατολική πλευρά του Λακωνικού κόλπου στον ομώνυμο όρμο, του μυχού του ευρύτερου όρμου Ξυλής. Στον όρμο Ξυλί βυθίστηκε (27 Απριλίου 1941) τορπιλάκατος απο γερμανικά αεροπλάνα κατά τον Β’ Παγκόσμιο πόλεμο και βρίσκεται σε βάθος 9 έως 12μ.
Εξωτερικοί σύνδεσμοι
Κατηγορία:Χωριά του νομού Λακωνίας
Αμπάς Ελ Φασί
Ο Αμπάς Ελ Φασί (Abbas El Fassi, 1940-) είναι πολιτικός από το Μαρόκο και πρώην πρωθυπουργός της χώρας από το 2007 ως τον Νοέμβριο του 2011. Ανήκει στο κόμμα Ιστικλάλ. Έγινε πρωθυπουργός στις 19 Σεπτεμβρίου του 2007, διαδεχόμενος τον παραιτηθέντα Ντρις Ζετού, ο οποίος ήταν ανεξάρτητος.
Πρώτα χρόνια και διπλωματική καριέρα
Γεννήθηκε στο Μπερκάν στις 18 Σεπτεμβρίου 1940. Την περίοδο 1977 ως 1981, χρημάτισε υπουργός Οικιστικής Ανάπτυξης και το 1981-85 υπουργός για Κοινωνικά Θέματα. Ακολούθησε επίσης διπλωματική καριέρα, υπηρετώντας στις πρεσβείες της Τυνησίας (1985-90) και της Γαλλίας (1990-94).
Πολιτική καριέρα
Το 2000 και ως το 2002 χρημάτισε υπουργός Εργασίας και από το 2002 ως το 2007 υπουργός Προεδρίας.
Τον Σεπτέμβριο του 2007 ο βασιλιάς Μοχάμετ ΣΤ΄ τον διόρισε πρωθυπουργό έπειτα από τη νίκη του κόμματος Ιστικλάλ στις βουλευτικές εκλογές της 7ης Σεπτεμβρίου.
Σκάνδαλα
Την περίοδο που υπηρετούσε ως πρεσβευτής του Μαρόκο στη Γαλλία εκδόθηκε στη χώρα αυτή το φυλλάδιο του Γκιλ Περό (Gilles Perrault) με τον τίτλο "Notre ami, le roi". Έπειτα από τη δημοσίευση αυτού του βιβλίου οι σχέσεις του Μαρόκου με το Παρίσι επιδεινώθηκαν. . Ο Ελ Φασί ενεπλάκη επίσης στο σκάνδαλο Αναζά (Annajat), όταν ήταν υπουργός Εργασίας. Αποτέλεσμα του σκανδάλου ήταν να γίνουν 4 αυτοκτονίες, 12 άτομα να φυλακιστούν και 90.000 να πέσουν θύματα της οικονομικής απάτης που χαρακτηριζόταν από την προσφορά εργασίας με πλαστά συμβόλαια. .
Εξωτερικοί σύνδεσμοι
Κατηγορία:Πρωθυπουργοί του Μαρόκου
Κολλαγόνο
Το κολλαγόνο είναι μια ομάδα ινωδών πρωτεϊνών που βρίσκονται σε όλα τα πολυκύτταρα ζώα και προσδίδουν εκτατική ισχύ στους συνδεστικούς ιστούς. Τα θηλαστικά έχουν περίπου 20 διαφορετικά γονίδια κολλαγόνου, τα οποία κωδικοποιούν τις ποικίλες μορφές κολλαγόνου. Τα κολλαγόνα είναι οι κύριες πρωτεΐνες στα οστά, στους τένοντες και στο δέρμα.
Το χαρακτηριστικό ενός τυπικού μορίου κολλαγόνου είναι η μακριά, άκαμπτη τρίκλωνη ελικοειδής μορφή του, στην οποία τρεις πεπτιδικές αλυσίδες κολλαγόνου περιελίσσονται η μια γύρω από την άλλη σε μια σχοινοειδή έλικα. Με τη σειρά τους τα μόρια αυτά συναρμολογούνται σε πολυμερή γνωστά ως ινίδια κολλαγόνου και αυτά με τη σειρά τους σε ακόμη παχύτερες ίνες κολλαγόνου. Άλλα μόρια κολλαγόνου βρίσκονται στην επιφάνεια των ινιδίων κολλαγόνου και διασυνδέουν τα ινίδια τόσο το ένα με το άλλο, όσο και με άλλα συστατικά του εξωκυττάριου χώρου.
Τα κύτταρα που παρασκευάζουν κολλαγόνο έχουν διαφορετικές ονομασίες ανάλογα με το είδος του ιστού: στο δέρμα, τένοντες και άλλους συνδετικούς ιστούς λέγονται ινοβλάστες, ενώ στα οστά οστεοβλάστες. Όλα τα μόρια του εξωκυττάριου στρώματος (μαζί και το κολλαγόνο) συντίθενται ενδοκυττάρια και απελευθερώνονται με εξωκυττάρωση. Για να μην πολυμεριστούν μέσα στο κύτταρο, παρασκευάζεται μια πρόδρομη μορφή του κολλαγόνου, το προκολλαγόνο, το οποίο διαθέτει επιπρόσθετα πεπτίδια που παρεμποδίζουν τη σύνθεση ινιδίων. Οι πρωτεϊνάσες κολλαγόνου, ένα εξωκυττάριο ένζυμο αποκόπτει αυτές τις ακραίες περιοχές και έτσι η συναρμολόγηση εκτελείται μόνο μετά την εξαγωγή των μορίων από το κύτταρο.
Στο σώμα μας υπάρχουν 28 διαφορετικά είδη κολλαγόνου. Οι βασικοί τύποι κολλαγόνου που εντοπίζονται στο δέρμα είναι ο τύπος I, ο τύπους II και ο τύπος III. Το κολλαγόνο τύπου Ι απαντά στο δέρμα, στα νύχια, τα μαλλιά, τους μύες, τους τένοντες και τα οστά. Στα οστά, το κολλαγόνο ενισχύεται με ιόντα ασβεστίου ώστε να σηκώσει το βάρος του σώματος. Το κολλαγόνο τύπου 2 απαντά στους χόνδρους των αρθρώσεων.
Από το κολλαγόνο επίσης παράγεται η ζωική ζελατίνη με μερική υδρόλυση.
Παραπομπές
Κολλαγονο Κατηγορία:Συνδετικός ιστός
Στικταετός
Ο Στικταετός είναι ημερόβιο αρπακτικό πτηνό, ένας από τους αετούς που απαντούν και στον ελλαδικό χώρο. Η επιστημονική ονομασία του είδους είναι Clanga clanga και δεν περιλαμβάνει υποείδη (μονοτυπικό)
Ονοματολογία
Η επιστημονική ονομασία του γένους, Clanga, είναι εκλατινισμένη απόδοση της αρχαίας ελληνικής λέξης κλαγγός < κλαγγή «οξεία και διαπεραστική φωνή» < κλάγγω «θρηνώ, κράζω», με αναφορά στη χαρακτηριστική φωνή του πτηνού.
Σίμων Α΄ του Κάρτλι
Δεύτερη βασιλεία και αγώνας κατά των Οθωμανών
σύνδεσμος=//upload.wikimedia.org/wikipedia/commons/thumb/e/e6/Secaatname_0109_%28cropped%29.jpg/170px-Secaatname_0109_%28cropped%29.jpg|αριστερά|μικρογραφία|220x220εσ| Μάχη του Σίμωνα με τον στρατό τού [[Ερζερούμ. Μία οθωμανική μινιατούρα του 16ου αι.]] σύνδεσμος=//upload.wikimedia.org/wikipedia/commons/thumb/3/39/View_of_the_Castle_of_Seven_Towers%2C_Description_de_L%27Universe_%28Alain_Manesson_Mallet%2C_1685%29.jpg/170px-View_of_the_Castle_of_Seven_Towers%2C_Description_de_L%27Universe_%28Alain_Manesson_Mallet%2C_1685%29.jpg|αριστερά|μικρογραφία|247x247εσ| Το Φρούριο των Επτά Πύργων, όπου ο Σίμων απεβίωσε γύρω στο 1611. Όταν η ειρήνη μεταξύ των Σαφαβιδών και των Οθωμανών κατέρρευσε και ο Τούρκος στρατηγός Λάλα Μουσταφά Πασάς έδιωξε τους Πέρσες από τη Γεωργία το 1578, ώθησε τους Σαφαβίδες να αναλάβουν περαιτέρω δράση. Τότε ο ισχύων βασιλιάς των Σαφαβιδών Μοχάμεντ Χονταμπάντα ήθελε έναν ηγεμόνα-μαριονέτα στο Κάρτλι, που να ήταν δημοφιλής στον τοπικό πληθυσμό. Γι' αυτό, διέταξε να αποφυλακιστεί ο Σίμων Α΄ και τού πρόσφερε το στέμμα τού Κάρτλι με την απαίτηση να εξισλαμιστεί. Έχοντας φυλακιστεί για εννέα χρόνια, η αποφασιστικότητα του Σίμωνα Α΄ αποδυναμώθηκε. Την ίδια χρονιά αποδέχτηκε τις απαιτήσεις τού βασιλιά των Σαφαβιδών και, για να εισβάλει στην Τιφλίδα, έλαβε κανόνια και 5.000 στρατιώτες των Κιζιλμπάς με επικεφαλής τον στρατηγό Αλί-Κολί Χαν. Ο Σίμων διεξήγε έναν επιτυχημένο ανταρτοπόλεμο κατά των Τούρκων, ανέκτησε το μεγαλύτερο μέρος τού Κάρτλι μέχρι το 1579 και πολιόρκησε την Τιφλίδα. Ταυτόχρονα, παρότρυνε τον πρίγκιπα Mανουτσάτ Β΄ Γιακέλι να εξεγερθεί κατά της Οθωμανικής κυριαρχίας στην Aχαλτσίχε και προσπάθησε να λάβει υποστήριξη από τον πάπα Κλήμη Η΄, τον αυτοκράτορα Ροδόλφο Β΄ και τον Φίλιππο Β΄ της Ισπανίας. Ωστόσο οι διαπραγματεύσεις απέτυχαν να φέρουν κάποιο σοβαρό αποτέλεσμα.
Στικταετός
Ονοματολογία
Τόσο η ελληνική ονομασία του είδους, όσο και η αγγλική (Great Spotted Eagle), σχετίζονται άμεσα με το χαρακτηριστικό, έντονα κηλιδωτό πτέρωμα των νεαρών ατόμων (βλ. Μορφολογία).
Συστηματική ταξινομική
Το είδος περιγράφηκε από τον Γερμανό ζωολόγο και βοτανικό Π. Πάλας (Peter Simon Pallas, 1741 – 1811), ως Aquila Clanga (Ρωσία & Σιβηρία, 1811). Εμφανίζει προβληματική ταξινομική στο επίπεδο του γένους, καθόσον μέχρι το 2013, κατατασόταν στο Aquila, δηλαδή στους γνήσιους αετούς. Ωστόσο, μαζί με τον κραυγαετό, μεταφέρθηκαν στο Clanga,  χωρίς αυτό να σημαίνει ότι η νέα κατάσταση είναι στατική, με τα διάφορα στοιχεία -κυρίως χρωμοσωμικά- να προκαλούν διαρκείς ανακατατάξεις.
Σίμων Α΄ του Κάρτλι
Δεύτερη βασιλεία και αγώνας κατά των Οθωμανών
Το 1580 ο Σίμων Α΄ απέκρουσε την οθωμανική εισβολή στο Κάρτλι και το 1582 νίκησε τον κύριο Οθωμανικό στρατό στο πεδίο τού Μουχράνι, κάτι που είχε διαρκή αντίκτυπο, καθώς οι Οθωμανοί βρίσκονταν στο απόγειο της δύναμής τους και μία τέτοια ήττα έκλεισε τον μύθο τού αήττητου αυτών. Η περσική μονόγλωσση σφραγίδα τού Σίμωνα Α΄ της ίδιας περιόδου γράφει: "Ο Αλλάχ, που δεν έχει όμοιο, ξέρει ότι ο Σεμιγιούν (Σίμων) είναι σκλάβος τού σάχη από τα βάθη της καρδιάς του, 933 (1585)".
Στικταετός
Συστηματική ταξινομική
Ο στικταετός έχει το είδος Αquila (Clanga) pomarina (κραυγαετό), ως τον πλησιέστερο συγγενή του. Ο κοινός τους πρόγονος φαίνεται να είχε εμφανιστεί γύρω στη μέση Πλειόκαινο Εποχή, από τους προγόνους του σημερινού Aquila (Clang) hastata, που ζει στο Ιράν, το Πακιστάν και την Ινδία. Αυτός ο «πρωτο-στικταετός» πιθανώς ζούσε στην ευρύτερη περιοχή του Αφγανιστάν, και διασπάστηκε σε έναν βόρειο και ένα νότιο κλάδο, όταν, τόσο οι παγετώνες όσο και οι έρημοι επικράτησαν στην Κ. Ασία όταν άρχισε η τελευταία εποχή των παγετώνων. Ο βόρειος κλάδος, με τη σειρά του, διαχωρίστηκε σε ανατολικό (Aquila clanga) και δυτικό (Aquila pomarina) παρακλάδι του σήμερα, πιθανώς γύρω στην Πλειόκαινο-Πλειστόκαινο Εποχή.
Γεωγραφική εξάπλωση
thumb|left|300px|Χάρτης εξάπλωσης του Clanga clanga Πορτοκαλί = Καλοκαιρινές περιοχές αναπαραγωγής Μπλέ = Περιοχές διαχείμασης Ο στικταετός είναι πλήρως μεταναστευτικό είδος, που απαντά αποκλειστικά στον Παλαιό Κόσμο, (οικοζώνες: Παλαιαρκτική, Αφροτροπική και Ινδομαλαϊκή), ιδιαίτερα στην κεντρική και ανατολική Παλαιαρκτική. Η ζώνη αναπαραγωγής του έχει τα δυτικά της όρια, περίπου στην Πολωνία και, μέσω Λευκορωσίας, Εσθονία, Ρωσίας και όλης της Κ. Σιβηρίας, εκτείνεται μέχρι τις ακτές του Ειρηνικού, στο γεωγραφικό πλάτος της Βόρειας Κορέας, περίπου, όπου και είναι τα ανατολικά όριά της. Σε όλη αυτή τη ζώνη (μαζί με κάποιους θύλακες στο Καζακστάν), ο στικταετός έρχεται το καλοκαίρι για να αναπαραχθεί. Μερικά άτομα, ενδεχομένως, εξακολουθούν να αναπαράγονται σε Φινλανδία, Λετονία και Λιθουανία (βάση δεδομένων της λιθουανικής Ορνιθολογικής Εταιρείας το 1999), αν και αυτό δεν έχει επιβεβαιωθεί πρόσφατα.
Σίμων Α΄ του Κάρτλι
Δεύτερη βασιλεία και αγώνας κατά των Οθωμανών
Από το 1588 έως το 1590, ο Σάιμον παρενέβη τρεις φορές σε έναν αγώνα εξουσίας στο δυτικό γεωργιανό βασίλειο τού Ιμερέτι, και παρόλο που κέρδισε τον Λεβάν τού Ιμερέτι στη μάχη τού Γκοπάντο (1588), τελικά ηττήθηκε στο Oπσχβίτι και οδηγήθηκε έξω με τη βοήθεια των Τούρκων. Τελικά, οι Οθωμανοί επικράτησαν και ο πρόσφατα διορισμένος διοικητής τους, Φερχάντ Πασάς, μπόρεσε να κατακτήσει το Κάρτλι μέχρι το 1588. Ο Σίμων έπρεπε να συνάψει ειρήνη με την Υψηλή Πύλη και συμφώνησε να πληρώσει έναν ετήσιο φόρο. Με συνθήκη ειρήνης που υπογράφηκε στην Κωνσταντινούπολη στις 21 Μαρτίου 1590, οι Σαφαβίδες αναγνώρισαν επίσης όλη τη Γεωργία ως Οθωμανική κτήση. Όμως ο Σίμων συνέχισε τον αγώνα του εναντίον των κατακτητών το 1595 και ανακατέλαβε το Γκόρι μετά από μία μακροχρόνια πολιορκία το 1599. Ο σουλτάνος Μωάμεθ Γ΄ έστειλε μία μεγάλη σωφρονιστική δύναμη με επικεφαλής τον Τζαφάρ Πασά, μπεηλέρμπεη του Βαν. Ο Σίμων τον συνάντησε στη μάχη του Nαχιντούρι, αλλά ηττήθηκε σοβαρά και πιάστηκε αιχμάλωτος, ενώ υποχωρούσε, το 1599.
Μετά τη σύλληψη του Σίμωνα, ο σουλτάνος Μωάμεθ Γ΄ έκανε την εξής διαταγή: "Από το Μαρόκο ως την Κασπία Θάλασσα, από τον Καύκασο ως τον Περσικό Κόλπο, διατάζω να εκτεθούν οι τάπητες σε όλο το βασίλειό μου και να εορταστεί για τρεις ημέρες η σύλληψη τού βασιλιά Σίμωνα."
Στικταετός
Μεταναστευτική συμπεριφορά
Κατά τη διάρκεια του χειμώνα, ο στικταετός μεταναστεύει νότια και, ανάλογα με τις περιοχές αναπαραγωγής, διαχειμάζει σε μια ζώνη που εκτείνεται από τη νότιο Βαλκανική (προς δυσμάς) και φθάνει μέχρι τη Θάλασσα της Κίνας (ανατολικά). Κυριότεροι ενδιάμεσοι σταθμοί διαχείμασης, είναι η Ελλάδα, η Μικρά Ασία, η Συρία, ο Κόλπος της Αραβίας, η Β. Ινδία, και η Ινδοκίνα. Διαχειμάζοντα πουλιά έχουν αναφερθεί επίσης στο Χονγκ Κονγκ (Κίνα). Προς νότον υπάρχουν περιοχές διαχείμασης στην Αιθιοπία, το Σουδάν και τη Νιγηρία, ενώ, ακόμη νοτιότερα εμφανίζονται άτομα στην Κένυα και την Τανζανία. Πάντως, παρά το ευρύ φάσμα κατανομής, ο στικταετός είναι πολύ περιορισμένος τοπικά, δύσκολος να παρατηρηθεί (συγχέεται εύκολα με τον κραυγαετό), με τους πληθυσμούς του να βαίνουν μειούμενοι. Η μετανάστευση προς νότον διαρκεί από τον Σεπτέμβριο μέχρι το Νοέμβριο, ενώ η εαρινή επιστροφή από τον Φεβρουάριο μέχρι τον Απρίλιο. Οι στικταετοί πετάνε σε πολύ μικρές ομάδες, συνήθως των 3 ατόμων, ενώ στο Μπουτάν, έχουν παρατηρηθεί και ομάδες των 10 ατόμων. Οι περιοχές διέλευσης είναι ο Βόσπορος και η Ερυθρά Θάλασσα. Συνήθως, εγκαταλείπει τα εδάφη αναπαραγωγής μετά τον κραυγαετό.
Σίμων Α΄ του Κάρτλι
Δεύτερη βασιλεία και αγώνας κατά των Οθωμανών
Ο Σίμων στάλθηκε στην Κωνσταντινούπολη, όπου μεταφέρθηκε η Γεωργιανή αρχόντισσα Γκουτσάρα για να φροντίσει τον ηλικιωμένο βασιλιά. Απεβίωσε το 1611 ως αιχμάλωτος στο Φρούριο των Επτά Πύργων (Γιεντίκουλε) χωρίς να ασπαστεί το σουνιτικό Ισλάμ, λίγο πριν από τη διακοπή των οθωμανικών-σαφαβιδικών εχθροπραξιών. Το σώμα του στη συνέχεια εξαγοράστηκε από τους Γεωργιανούς και τάφηκε στον καθεδρικό ναό Σβετιτσχοβέλι στη Mτσχέτα, δίπλα στον πατέρα του.
Στικταετός
Μεταναστευτική συμπεριφορά
Τυχαίοι, περιπλανώμενοι επισκέπτες έχουν αναφερθεί μεταξύ άλλων από την Ιρλανδία, το Ηνωμένο Βασίλειο, την Ολλανδία, την Πορτογαλία και την Κύπρο, το Καμερούν, το Τσαντ και τη Λιβύη, το Μπαχρέιν την Ινδονησία και την Ιαπωνία.
Σίμων Α΄ του Κάρτλι
Οικογένεια
Ο Σίμων νυμφεύτηκε το 1559 τη Νεστάν-Νταρεγιάν (απεβ. π. το 1612), κόρη τού Λέβαν Α΄ τού Καχέτι. Απέκτησαν έξι παιδιά, τους εξής πρίγκιπες:
Περαιτέρω ανάγνωση
Κατηγορια:Δυναστεία των Μπαγκρατιόνι Κατηγορία:Εξεγέρσεις εναντίον της Οθωμανικής Αυτοκρατορίας
Στικταετός
Βιότοπος
Στην Ευρασία, ο στικταετός είναι μη-κοινό είδος που, ανάλογα με την περιοχή αναπαραγωγής και διαχείμασης, κινείται ανάμεσα στη ζώνη των κωνοφόρων και τη στέπα. Η ύπαρξη νερού, όμως, χαρακτηρίζει πάντα την παρουσία του, γι’αυτό συχνάζει σε δασώδεις περιοχές που γειτνιάζουν με έλη, τενάγη, βαλτώδεις και πλημμυρισμένες περιοχές, λίμνες και ποτάμια. Σε ανοικτές περιοχές, παρατηρείται μόνο κατά τη μετανάστευση. Συνήθως, οι στικταετοί κινούνται μέχρι τα 300 μέτρα, αλλά στις ασιατικές περιοχές μπορεί να κυνηγάνε μέχρι τα 1700 μέτρα, ενώ έχουν παρατηρηθεί κατά τη μετανάστευση και μέχρι τα 3840 μέτρα (Ιράν, Νεπάλ).
Μορφολογία
thumb|right|350px|Ενήλικος στικταετός εν πτήσει (κοιλιακή όψη) Ο στικταετός είναι μεσαίου μεγέθους αετός, που χαρακτηρίζεται από σχετική δυσαρμονία στις αναλογίες του, με την κοντή, στρογγυλεμένη ουρά που διαθέτει. Σε γενικές γραμμές είναι παρόμοιος στην εμφάνιση με τον κοντινό συγγενή του κραυγαετό, με τον οποίο μάλιστα, μοιράζεται μέρος της επικράτειάς του. Το -σχετικά μικρό για έναν αετό- κεφάλι και τα καλυπτήρια φτερά είναι πολύ σκούρα καφέ, με κάποια πορφυρή μεταλλική ανταύγεια στην περιοχή των ώμων, ερχόμενα σε αντίθεση με τα πιο ανοικτόχρωμα ερετικά φτερά. Η κάτω επιφάνεια των ερετικών φτερών έχει πυκνές, σκούρες «μπάρες» που καθίστανται πιο αχνές στην άκρη, αλλά κάποια άτομα δεν τις διαθέτουν καν. Η άνω επιφάνεια της ουράς εμφανίζει, κάποιες φορές, λευκή απόχρωση στην περιοχή του ουροπυγίου, σχήματος V,  προσφέροντας ένα σημαντικό διαγνωστικό στοιχείο κατά τη ραχιαία παρατήρηση του πτηνού. Επίσης, ένα (1) ή -σπανιότερα- δύο λευκά σημάδια, ημισεληνοειδούς σχήματος, ή κόμματος (‘comma’) μπορεί να υπάρχουν στο κάτω μέρος της πτέρυγας, στη βάση των εξωτερικών πρωτευόντων ερετικών φτερών.
Πολύ πιο σπάνια, εμφανίζεται μία ελαφρά χρωματική «παραλλαγή», που έχει πάρει την ονομασία fulvescens. Σ’αυτήν, το κεφάλι και το γενικότερο παρουσιαστικό έχουν κρεμ ή ανοικτό κοκκινωπό χρώμα, εκτός από τα σκουρότερα πρωτεύοντα και δευτερεύοντα ερετικά φτερά. Απαντά κυρίως στο δυτικό τμήμα του φάσματος κατανομής.
Βιομετρικά στοιχεία
Πηγές:
Τροφή
Γενικά, η διατροφή του στικταετού είναι παρόμοια με εκείνη του κραυγαετού, αλλά με λίγο μεγαλύτερα θηράματα (μέχρι 250 γραμμάρια) και περισσότερα πουλιά. Στη Ρωσία, επικρατούν τα τρωκτικά των γενών Arvicola και Microtus, ενώ στην Ινδία οι βάτραχοι, οι φαλαρίδες και υδρόβια πτηνά. Όπως συμβαίνει και με άλλα αετόμορφα, προσελκύεται από τις πυρκαγιές για να συλλαμβάνει τα σμήνη ακρίδων που πετάνε για να σωθούν.
Τεχνικές θήρευσης
thumb|right|200px|Ο ευρωπαϊκός νεροποντικός (Arvicola ampibius) είναι από τα αγαπημένα εδέσματα του στικταετού Ο στικταετός κυνηγάει σε βάλτους και υγρά λιβάδια, καθώς και κατά μήκος των παρακείμενων ποταμών, συνήθως μόνος. Προτιμάει να ερευνά το έδαφος περπατώντας και, όχι από κρυψώνα όπως ο κραυγαετός. Όταν κάνει εναέρια έρευνα, γυροπετάει σε κύκλους (soaring), από σχετικά χαμηλό ύψος και, μετά τον εντοπισμό του θηράματος, κάνει κάθετη εφόρμηση. Σε περίπτωση που η λεία είναι καλοβατικά πτηνά, τότε προσπαθεί να διασπάσει τον όγκο τους με διαδοχικές «βουτιές» και, κατόπιν, διαλέγει ένα απομονωμένο άτομο και τού επιτίθεται.
Αν και έχει τη δυνατότητα σύλληψης γρήγορων θηραμάτων, προτιμάει συνήθως τα πιο αργοκίνητα, όπως λ.χ. τις πάπιες. Επίσης, κλεπτοπαρασιτεί αρκετά συχνά.
Ηθολογία
Ο στικταετός είναι, γενικά, μοναχικό πτηνό ή σχηματίζει ζευγάρια. Κατά τη μετανάστευση είναι, επίσης, μοναχικός ή ταξιδεύει σε ομάδες των 2-3 ατόμων, σπανιότερα σε σμήνη. Όμως, στις περιοχές διαχείμασης είναι πιο κοινωνικός και μικρά κοπάδια μέχρι και δέκα ατόμων διαφόρων ηλικιών δημιουργούνται, και περιπολούν από κοινού το έδαφος. Έχουν αναφερθεί μεγάλες συναθροίσεις, όταν επιτίθενται σε σμήνη ακρίδων, τον Νοέμβριο στη ΒΑ. Αφρική. Μπορούν επίσης να ενωθούν με άλλα αετόμορφα, όπως Milvus sp. ή Αquila nipalensis.
Πτήση
Οι πτέρυγες του στικταετού διατηρούνται ίσιες κατά την πτήση όταν γυροπετάει, αλλά οι άκρες τους είναι ελαφρά γερμένες προς τα κάτω στο ύψος των καρπικών αρθρώσεων, όταν πλανάρει (gliding). Τα φτεροκοπήματα είναι μάλλον ασθενικά και, από μικρή απόσταση, διακρίνονται 7 «δάκτυλα» (ακραία πρωτεύοντα ερετικά φτερά), αντί για 6 στον κραυγαετό. Το πέταγμά του είναι πιο βαρύ και «νωθρό» από του κραυγαετού.
Φωνή
Ο στικταετός είναι ιδιαίτερα φωνητικό είδος, κυρίως όταν αναπαράγεται και όταν σχηματίζει μικρές ομάδες. Το κάλεσμά του μοιάζει με εκείνο του κραυγαετού είναι όμως λιγότερο υψίσυχνο και μοιάζει λίγο με λεπτό «γάβγισμα» κουταβιού (sic).
Φωλιά
Ο στικταετός καταφθάνει στις περιοχές αναπαραγωγής στα μέσα της άνοιξης, περίπου, και η αναζήτηση ταιριού αρχίζει αμέσως. Η φωλιά που κατασκευάζεται με ξερόκλαδα, πάνω σε φυλλοβόλα δέντρα -σπάνια σε κωνοφόρα- συνήθως στα δασοόρια, έχει διάμετρο μεταξύ 70 και 110 εκατοστών και βάθος 1 μέτρο, είναι δηλαδή σχετικά μικρή για το μέγεθος του πτηνού. Ωστόσο, οι φωλιές χρησιμοποιούνται, συχνά, περισσότερο από μία φορά οπότε μπορεί να φθάσουν σε ύψη έως 150 εκατοστά με τη συνεχή προσθήκη υλικών. Συνήθως τις κατασκευάζουν οι ίδιοι οι γονείς, αλλά μπορεί να χρησιμοποιήσουν και τις φωλιές άλλων πουλιών, όπως πελαργών ή γερακιών. Το υλικό επίστρωσης είναι χορτάρι και πράσινα κλαδιά, που επαναπροστίθενται κατά την επώαση. Βρίσκονται σε ύψος 5-25 μ. (συνήθως 8-12 μ.) από το έδαφος, στην κορυφή των δένδρων ή κοντά σε αυτήν. Ωστόσο, ελλείψει δένδρων, τις κατασκευάζουν σε χαμηλούς θάμνους ενώ, στη Σιβηρική στέπα, σε χαμηλές ιτιές. thumb|right|350px|Ενήλικος στικταετός (κοιλιακή όψη)
Ωοτοκία
Η γέννα πραγματοποιείται συνήθως στις αρχές μέχρι τα μέσα Μαΐου, σπάνια στα τέλη Απριλίου, αν και στο Πακιστάν φωλιάζει από τον Νοέμβριο μέχρι τον Μάρτιο. Η ωοτοκία πραγματοποιείται άπαξ σε κάθε περίοδο φωλιάσματος και αποτελείται από (1-) 2 (-3) ελαφρώς υποελλειπτικά, μη-γυαλιστερά αβγά, διαστάσεων 67,5 Χ 54,0 χιλιοστών. Η επώαση, που γίνεται μόνο από το θηλυκό, ξεκινάει από το 1ο αβγό και διαρκεί 42 έως 44 (-45) ημέρες. Σε αντίθεση με τον κραυγαετό, ο καϊνισμός δεν είναι υποχρεωτικός και, υπάρχει μεγάλη πιθανότητα επιβίωσης και των 2 νεοσσών. Οι νεοσσοί πτερώνονται στις 60 ημέρες, περίπου και, το πρώτο πέταγμα γίνεται στις 63 έως 65 (-67) ημέρες, ενώ τα νεαρά πουλιά παραμένουν κοντά στη φωλιά για 3 εβδομάδες ακόμη. Η σεξουαλική ωριμότητα επιτυγχάνεται στα 4 χρόνια, περίπου.
Κατάσταση πληθυσμού
Παρά το μεγάλο εύρος κατανομής, ο στικταετός είναι τόσο σπάνιος και αραιά κατανεμημένος που οι αριθμοί του δεν είναι δυνατόν να υπολογισθούν με ακρίβεια. Επί πλέον, οι μικροί πληθυσμοί του φαίνεται να υποχωρούν περαιτέρω, λόγω της εκτεταμένης απώλειας των ενδιαιτημάτων του και τις συνεχείς διώξεις που υφίσταται. Στην Ευρώπη, δυτικά των Ουραλίων, ο συνολικός πληθυσμός εκτιμάται σύμφωνα με την IUCN, περίπου στα 875 αναπαραγωγικά ζευγάρια, με τα περισσότερα στοιχεία στο ασιατικό τμήμα της Ρωσίας, μέχρι στιγμής, να είναι ελάχιστα και αναξιόπιστα. Ο πληθυσμός έχει μειωθεί εδώ και δεκαετίες, καθώς οι κύριοι λόγοι είναι η καταστροφή των ενδιαιτημάτων και το παράνομο κυνήγι. Ειδικά στην Ιταλία, την Τουρκία, και τον Λίβανο, είναι πολύ συχνό φαινόμενο τα πυροβολημένα πουλιά κατά τη μετανάστευσή τους. Ένα από τα σημαντικότερα κράτη, όπου καταβάλλεται συστηματική προσπάθεια διατήρησης του είδους είναι η Εσθονία. Τα περισσότερα ζευγάρια αναπαραγωγής βρίσκονται στη Ρωσία και ακολουθούν η Λευκορωσία και η Ουκρανία.
Κατάσταση στην Ελλάδα
Παρά την έλλειψη επαρκών δεδομένων, φαίνεται ότι ο στικταετός ήταν πιο διαδεδομένος κατά τον 19ο αιώνα στη χώρα. Στη δεκαετία του ’80, ο ετήσιος μέσος όρος παρατήρησης ήταν μόλις 10-15 άτομα που, στη μεγάλη τους πλειοψηφία, ήσαν νεαρά άτομα. Ακόμη και σήμερα, οι παρατηρούμενοι πληθυσμοί δεν ξεπερνούν τα 70-80 άτομα που, έστω κι έτσι, αποτελούν το 50% του διαχειμάζοντος πληθυσμού των Βαλκανίων, πλην Τουρκίας.
Αποτελεί χειμερινό επισκέπτη (από Οκτώβριο μέχρι Μάρτιο) που, επειδή δεν φωλιάζει, είναι δύσκολο να παρατηρηθεί και να διερευνηθεί η συμπεριφορά του. Απαντά σε μεγάλους υγροτόπους της Κ. και Α. Μακεδονίας, Θράκης, Δ. Στερεάς και Ηπείρου. Μάλιστα, είναι το μόνο είδος του γένους Aquila (τώρα Clanga), που συχνάζει σε υγροτόπους. Σπάνια κατεβαίνει νοτιότερα φθάνοντας μέχρι την Κρήτη. Τα νεαρά άτομα, διαφόρων ηλικιών, αποτελούν την πλειονότητα των παρατηρουμένων ατόμων (ποσοστό 80%).
Ο συνολικός, πολύ μικρός και έντονα κυμαινόμενος, αριθμός του πληθυσμού του, έχει κατατάξει τον στικταετό, ειδικά στην Ελλάδα, στην κατηγορία Κινδυνεύοντα EN [D]  είδη.
Απειλές και μέτρα διαχείρισης
Οι μεγαλύτεροι κίνδυνοι που αντιμετωπίζει ο στικταετός στην Ελλάδα, είναι η λαθροθηρία και οι συνεχιζόμενες επεμβάσεις στους βιοτόπους του (αποξηράνσεις, αποψιλώσεις παραποταμίων και παραλιμνίων δασών). Άλλες απειλές είναι η ανθρώπινη όχληση, η δηλητηρίαση από μόλυβδο που εμπεριέχεται στα κυνηγετικά σκάγια και, πιθανόν, τα δηλητηριασμένα δολώματα.
Είναι απαραίτητη η λήψη μέτρων για τη λαθροθηρία και η αυστηρή διαφύλαξη των υδροχαρών δασών στουυς υγροτόπους όπου συχνάζει, ιδιαίτερα στον Έβρο, καθώς και η προστασία των χώρων τροφοληψίας. Επίσης, έλεγχος της χρήσης δηλητηριασμένων δολωμάτων και απαγόρευση της χρήσης σκαγίων μολύβδου στους υγρότοπους.
Άλλες ονομασίες
Στον ελλαδικό χώρο, ο Στικταετός απαντάται και με τις ονομασίες Φωνακλάς, Κράχτης και Στικτογεράκα (Κύπρος).
Σημειώσεις
i. Κάποιοι ερευνητές θεωρούν ότι το γένος Clanga, ανήκει στην ξεχωριστή υποοικογένεια (Buteoninae). Όμως, δεν υπάρχουν ακόμη επαρκή στοιχεία για την τεκμηρίωση αυτής της ταξινόμησης, γι’αυτό ακολουθείται η κατά Howard & Moore και ITIS άποψη, που αποτελούν τις εγκυρότερες επιστημονικές πηγές.
ii. Για τη συγκεκριμένη απόδοση, βλ. Ονοματολογία.
Βιβλιογραφία
Κατηγορία:Αετίδες Κατηγορία:Πτηνά της Ελλάδας Κατηγορία:Πτηνά της Ευρώπης Κατηγορία:Πτηνά της Αφρικής Κατηγορία:Πτηνά της Ασίας
Perl
Η Perl είναι μία πολύ δημοφιλής αντικειμενοστρεφής γλώσσα προγραμματισμού. Συνήθως ένα πρόγραμμα σε Perl εκτελείται χρησιμοποιώντας άμεσα ή έμμεσα το διερμηνέα της γλώσσας. Αυτό που διακρίνει την Perl από πολλ́ες άλλες γλώσσες προγραμματισμού είναι το γεγονός ότι είναι διαθέσιμη για σχεδόν όλα τα λειτουργικά συστήματα. Η γλώσσα σχεδιάστηκε από τον Larry Wall και ο πηγαίος κώδικάς της διατίθεται βάση της αδείας ανοικτού κώδικα GPL. Η πρώτη έκδοση της γλώσσας εμφανίστηκε το 1987 ενώ στις αρχές του 2017, 30 χρόνια μετά τη δημιουργία της, η πιο πρόσφατη έκδοσή της ήταν η 5.24.0.
Ιστορία
Η γλώσσα προγραμματισμού Perl σχεδιάστηκε επειδή ο Larry Wall ήθελε μία γλώσσα η οποία να συνδυάζει μόνο τα καλά στοιχεία του sed, της C, της awk και του κελύφους Bourne του λειτουργικού συστήματος Unix. Η πρώτη έκδοση της γλώσσας ανακοινώθηκε στο alt.comp.sources του Usenet στις στις 18 Δεκεμβρίου του 1987. Μετά την ταχύτατη διάδοση της γλώσσας ακολούθησαν οι εκδόσεις 2 (1988) και 3 (1989). Η τέταρτη έκδοση του 1991 δεν είχε σημαντικές διαφορές από την 3η αλλά δημιουργήθηκε ως έκδοση αναφοράς για το πρώτο βιβλίο με θέμα τη γλώσσα. Η πέμπτη έκδοση ξεκίνησε να γράφεται το 1993 με την σταθερή έκδοση της να εκδίδεται τον Οκτώβριο του 1994. Η έκδοση αυτή έφερε σημαντικές αλλαγές και προσέθεσε σημαντικές δυνατότητες ενώ ταυτόχρονα αύξησε τον αριθμό των υποστηριζόμενων λειτουργικών συστημάτων. Η έκδοση 5 συνεχίζει να αναπτύσσεται ακόμα και βρίσκεται στην έκδοση 5.30.0. Η Perl 6 είναι η επόμενη έκδοση της γλώσσας η οποία επέφερε αρκετές αλλαγές τόσο στο συντακτικό όσο και στις δυνατότητες της γλώσσας.
Χαρακτηριστικά
Όταν ορίζουμε μία διαδικασία ή μία συνάρτηση στην Perl δεν σημειώνουμε τυπικές παραμέτρους αλλά απλά θεωρούμε πως η διαδικασία ή η συνάρτηση θα έχουν ως όρισμα έναν πίνακα. Άρα για μια συνάρτηση ή μία διαδικασία δεν υπάρχει προκαθορισμένος αριθμός ορισμάτων. Επίσης οι συναρτήσεις και οι διαδικασίες στην Perl μπορούν να οριστούν αναδρομικά.